section_heading: Mehanizam
paragraph_text: Izgleda da Aspergerov sindrom rezultira iz razvojnih faktora koji pogađaju mnoge ili sve sisteme u mozgu, za razliku od lokaliziranih efekata.<ref>http://www3.interscience.wiley.com/journal/114129932/abstract?CRETRY=1&SRETRY=0 Iako su specifična objašnjenja za AS ili faktore po kojima se razlikuje od ostalih ASD-ova još uvijek nepoznata i iako još ne postoji patologija koja bi bila zajednička ljudima s AS-om, još uvijek je moguće da je mehanizam AS-a odvojen od ostalih ASD-ova.<ref>http://informahealthcare.com/doi/abs/10.1046/j.1440-1614.2002.01097.x Neuroanatomske studije i povezanost s teratogenima snažno sugeriraju da mehanizam uključuje promjenu u razvoju mozga nedugo nakon začeća. Abnormalna migracija embrioničkih stanica tokom fetusne faze može utjecati na konačnu strukturu i povezanost mozga, rezultirajući promjenama u nervnim sklopovima koji kontroliraju mišljenje i ponašanje.<ref>http://www.ncbi.nlm.nih.gov/pubmed/2136076 Postoji više teorija o mehanizmu AS-a, ali izgleda da nijedna ne nudi konačno objašnjenje.<ref>http://www.ncbi.nlm.nih.gov/pubmed/17001340